
ACTA SEDIS 


COMMENTARIUM OFFICIALE 


ACTA PII PP. X 


I. 
MOTU PROPRIO 


DE DIEBUS FESTIS. 


Supremi Disciplinae Ecclesiasticae custodes et Moderatores 
Pontifices Romani, si quando christiani populi bonum id Ipsis 
suaderet, sacrorum Canonum sanctiones relaxare benigne con- 
sueverunt. Nos quidem Ipsi, quemadmodum iam alia, ob mu- 
tatas temporum et civilis societatis conditiones, immutanda 
existimavimus, ita etiam in praesens ecclesiasticam legem de 
festis diebus ex praecepto servandis, ob peculiaria aetatis adiun- 
cta, opportune temperandam censemus. Lata enim terrarum 
marisque spatia, mira nunc celeritate homines percurrurt, faci- 
lioremque per expeditiora itinera aditum ad eas nationes nan- 
ciscuntur, quibus minor est festivitatum de praecepto numerus. 
Aucta etiam commercia, et citatae negotiorum tractationes vi- 
dentur ex interposita frequentium festorum dierum mora ali- 
quid pati. Succrescens denique in dies rerum ad vitam necessa- 
riarum pretium stimulos addit, ne saepius servilia opera ab illis 
intermittantur quibus est victus labore comparandus. 

His de causis iteratae preces, praesertim postremis hisce 
temporibus, Sanctae Sedi adhibitae sunt ut festivitatum de 


praecepto numerus minueretur. 


acta, vol. III, n. 9. — 12-7-911. 

Haec omnia Nobis animo repetentibus, qui unam christiani 
populi salutem cordi habemus, opportunum maxime consilium 
visum est festos dies ex Ecclesiae mandato servandos immi- 
nuere. 

Itaque, Motu Proprio et matura deliberatione Nostra, adhi- 
bitoque consilio Venerabilium Fratrum Nostrorum S. R. E. Car- 
dinalium qui ad Ecclesiae leges in Codicem redigendas incum- 
bunt, haec quae sequuntur de festis diebus edicimus observanda. 

I. Ecclesiastico praecepto audiendi Sacri et abstinendi ab 
operibus servilibus hi tantum, qui sequuntur, dies subiecti mane- 
bunt: Omnes et singuli dies dominici, festa Nativitatis, Circum- 
cisionis, Epiphaniae et Ascensionis Domini Nostri Iesu Christi, 
Immaculatae Conceptionis et Assumptionis Almae Genitricis 
Dei Mariae, Beatorum Petri et Pauli Apostolorum, Omnium 
denique Sanctorum. 

II. Dies festi Sancti Ioseph, Sponsi Beatae Mariae Virgi- 
nis, et Nativitatis Sancti Ioannis Baptistae, uterque cum octava, 
celebrabuntur, tamquam in sede propria, prior, Dominica in- 
sequente diem XIX Martii, immoto permanente festo si dies 
XIX Martii in Dominicam incidat; alter, Dominica quae festum 
Sanctorum Petri et Pauli Apostolorum antecedat. Festum vero 
Sanctissimi Corporis Christi, idemque cum octava privilegiata, 
Dominica post Sanctissimam Trinitatem, tamquam in sede pro- 
pria, celebrabitur, statuta pro festo Sacratissimi Cordis Iesu 
feria VI intra octavam. 

III. Ecclesiastico praecepto, quod supra diximus, dies festi 
Patronorum non subiacent. Locorum autem Ordinarii possunt 
solemnitatem exteriorem transferre ad Dominicam proxime 
sequentem. 

IV. Sicubi aliquod festum ex enumeratis legitime sit aboli- 
tum vel translatum, nihil inconsulta Sede Apostolica innovetur. 
Si qua vero in natione vel regione aliquod ex abrogatis festis 
Episcopi conservandum censueriut, Sanctae Sedi rem deferant. 

V. Quod si in aliquod ex festis quae servata volumus, dies 
incidat abstinentiae vel ieiunio consecratus, ab utroque dispen- 

samus; eamdemque dispensationem etiam pro Patronorum 
festis, hac Nostra lege abolitis, concedimus, si tamen solemniter 
et cum magno populi concursu ea celebrari contingat. 

Novum Apostolicae sollicitudinis argumentum huiusmodi 
praebentes, spem Nos certam fovemus, fideles universos iis etiam 
diebus, quos nunc de numero festivitatum praecepto obstricta- 
rum expungimus, suam in Deum pietatem et in Sanctos venera- 
tionem, non minus quam antea, fore testaturos, ceterisque die- 
bus festis, qui in Ecclesia servandi supersunt, diligentiore, quam 
antehac, studio observandum praeceptum curaturos. 

Contrariis quibusvis, licet speciali et individua mentione 
dignis, non obstantibus. 

Datum Romae, apud S. Petrum, die 1 mensis Iulii mcmx1, 
Pontificatus Nostri anno octavo. 


PIVS PP. X. 


Il. 
MOTU PROPRIO 


DI UN NUOVO SANTUARIO NEL TERRITORIO DI NETTUNO 
COME ASSISTENZA SPIRITUALE DELLA POPOLAZIONE. 


Nel vasto territorio, che si distende nella Parrocchia di Net- 
tuno, della Diocesi Suburbicaria di Albano, e in altre Parrocchie 
delle Diocesi di Ostia e Terracina accorrono ogni giorno pil, per 
la coltivazione dei campi e per le crescenti industrie, nuovi abi- 
tatori, che, dispersi a grandi distanze dalle chiese parrocchiali, 
incontrano gravi difficolta per adempiere i doveri religiosi, e man- 
cano della necessaria assistenza negli spirituali bisogni. Ora do- 
vendo provvedere alle urgenti necessita di questi nostri figli, col 
pieno assenso dell’Efio Sig. Card. Vescovo di Albano, persuaso 
egli pure di uno straordinario provvedimento, col Breve del 14 
Gennaio p. p. abbiamo demandato ai Religiosi Passionisti, che 
hanno nella Parrocchia di Nettuno un loro Convento, la missione 
di provvedere alla cura di quelle anime. Non essendo poi suffi- 

ciente a contenere quella popolazione dispersa il piccolo Santua- 
rio aderente al Convento, in cui si venera l’imagine prodigiosa di 
Maria SSMa delle Grazie, Santuario ceduto fin dal 1884 dal 
Rmio Capitolo della Collegiata e dalla Confraternita del SSiio 
Sacramento ai prelodati Padri Passionisti, il 3 Giugno corr. ab- 
biamo acquistato dagli stessi Padri in nome della S. Sede Apo- 
stolica ed in atti del D." Severino Urbani duemila metri qua- 
drati di terreno sul quale erigere una nuova Chiesa, che col- 
l’aiuto di Dio e colle elemosine specialmente dei buoni cittadini 
di Nettuno, tanto devoti della Vergine, speriamo di veder presto 
compiuta. 

Per ovviare poi alle difficolta, che potrebbero insorgere 
tanto per l’officiatura della Chiesa come per la cura delle anime, 
confermando quanto abbiamo stabilito nel Breve 14 Gennaio 
p. p., e avendo presente cid che fu convenuto nell’atto di ces- 
sione dell’8 Aprile 1884, e successivamente colla Convenzione 
fra il Rio Capitolo della Collegiata di Nettuno e la veneranda 
Congregazione dei Passionisti approvata il 20 Febbraio 1909, 
stabiliamo e confermiamo: 


1.° Che il nuovo Santuario di assoluta proprieta della S. Sede 
é affidato ai Reverendi Padri Passionisti, i quali pure immedia- 
tamente soggetti alla S. Sede godranno di tutti i privilegi loro 
concessi dalla Bolla di approvazione « Supremi Apostolatus » 
e specialmente riguardo alla facolta di questuare ; 

2.° Che i Padri deputati dai Superiori dell’Ordine all’officia- 
tura del Santuario e alla cura delle anime, prima di esercitarne 
gli offici dovranno presentare le Patenti di confessione all’EMo 
Sig. Cardinale Vescovo di Albano, che dara gli ordini oppor- 
tuni alla sua Curia perché sieno loro consegnati tutti gli anni 
gli Olii Santi per l’estrema Unzione e pel Battesimo; 

3.° Che i Padri si obbligano a tenere nel Santuario e almeno 
in quattro Cappelle sparse nella campagna in tutte le Domeniche 
e feste la spiegazione del S. Vangelo e il catechismo al popolo: ce- 
lebrando nelle quattro Cappelle la Santa Messa; 

4.° Che i Padri coll’officiatura regolare del Santuario in ore 
diverse da quelle delle funzioni ordinarie nella Collegiata di 
Nettuno, avranno in custodia le imagini di Maria Santissima 
delle Grazie e di S. Sebastiano e S. Rocco col diritto perd al Clero 
della Collegiata : 

a) di celebrare il Triduo di preparazione alla festa di Maria 
Santissima, la quale ha luogo la prima Domenica di Maggio e 

b) di portare processionalmente nella Collegiata ogni anno 
dette sacre Imagini, cioé quella di Maria Santissima il sabato 
antecedente la prima Domenica di Maggio, e quelle di S. Rocco e 
S. Sebastiano la sera del 15 Agosto, coll’obbligo di riportarle ri- 
spettivamente la seconda Domenica di Maggio e la Domenica 
susseguente il 15 Agosto; 

5.° Che della cera offerta dai fedeli in occasione di queste 
processioni, finita l’ottava della Madonna, ed entro il mese di 
Agosto quella che sopravanzasse sara riportata al Santuario; 

6.° Che tutte le offerte fatte al Santuario saranno ammini- 
strate, secondo la mente degli oblatori, dai Religiosi, che rende- 
ranno conto ogni anno alla S. Sede, e custodiranno anche i doni 
votivi nella cassa cosi detta del tesoro collocata nel Convento, 
facendosi garanti di tutti gli oggetti, che saranno descritti in dop- 
pio esemplare, da tenersi l’uno dai Religiosi, l’altro dal Ar- 
ciprete della Collegiata ; 

7.° Che per l’amministrazione del Battesimo specialmente 
nelle Cappelle rurali per comodo dei Padri vi sara nel Santuario 
una pila di marmo chiusa a chiave e debitamente adorna, in 
cui si conservera l’acqua, che gli stessi Padri andranno a pren- 
dere dal fonte Battesimale di Nettuno nei due Sabati precedenti 
le Domeniche di Pasqua e di Pentecoste; 

8.° Che i Religiosi faranno i funerali e accompagneranno al 
cimitero le salme tutte le volte, che non potessero prestarsi i 
rispettivi Parrochi, ai quali in tal caso sara data la quarta fu- 
neraria; 

9.° Che i Religiosi daranno al termine d’ogni anno agli uf- 
fici parrocchiali la nota dei Battezzati, dei Morti e dei Matri- 

moni, ai quali ultimi avranno assistito colla autorizzazione im- 
plorata e ottenuta in ogni caso dai rispettivi Parrochi. 


Abbiamo minutamente accennato a tutte queste funzioni 
per togliere qualunque discrepanza che potesse insorgere per 
asseriti diritti o per trascurati doveri. Sicuri peraltro, che tanto 
i Sacerdoti di Nettuno e delle altre Parrocchie limitrofe come i 
Religiosi Passionisti, in amorevole accordo fra loro, non avranno 
di mira che il bene spirituale delle anime, impartiamo a tutti 
di cuore |’ Apostolica Benedizione. 

Dal Vaticano, li 28 Giugno 1911. 


PIVS PP. X. 


EPISTOLAE 
I. 


AD V. E. IOACHIM CARD. ARCOVERDE DE ALBUQUERQUE CAVALCANTI, ARCHIEPI- 
SCOPUM 8S. SEBASTIANI FLUMINIS IANUARII, CETEROSQUE BRASILIAE ARCHIE- 
PISCOPOS ET EPISCOPOS QUI PAULOPOLITANO ANTISTITUM CONVENTUI 
INTERFUERUNT. 


Dilecte Fili Noster ac Venerabiles Fratres, salutem et apostolicam 
benedictionem. — Paulopolim nuper congressi litteras ad Nos dedistis, 
quae tanto iucundiores acciderunt quanto maior in illis vestra eminet 
cum Petri Cathedra necessitudo et in Nos pietas obsequio plena. Utra- 
que vero eminet quam maxime, sive ea recolatis quae novissimo hoc 
tempore ex Apostolica Sede in civitates vestras manarunt benefacta, 
sane neque pauca neque obscura; sive libeat curas persequi quae, pre- 
mente tam acri catholicorum institutorum oppugaatione, sollicito vehe- 
menter animo Nos tenent; sive demum placeat laetabilia celebrare quae 
catholico nomini progredientes afferunt Ecclesiarum vestrarum condi- 
tiones. Postrema haec, dilecte Fili Noster ac Venerabiles Fratres, prae- 
cipua quadam animi iucunditate accepimus. Divino enim consilio Christi 
Ecclesiae gubernandae praepositi, voti compotes efficimur cui arden- 
tissime inhiamus, quum, optima fratrum ac filiorum navitate, Eccle- 

siam videmus dilatare locum tentorii sui et christianis florere virtutibus. 
Propensissima vero voluntate in Brasilianam ferimur Ecclesiam prae- 
clara Nobis portendentem, eamque volucri itinere in laetiorem usque 
statum venturam cupimus. Quod felicius eveniet, si, consilia exsequu- 
turi quae in praefata congressione iniistis, ad ea, prae ceteris, inten- 
datis animos quae apprime valent ad fidem, penes vos, muniendam 
firmius latiusque propagandam. Intelligi volumus de Clero rite insti- 
tuendo ac moderando, deque invehenda ac provehenda, apud vestrates, 
ea catholicorum institutorum providentia, quae vulgo audit « Actio 
Popularis Catholica ». Multa sane eaque saluberrime constituta hac de 
re habetis in actis Concilii Plenarii Americae Latinae, cuius scita 
diligentiae vestrae quam possumus maxime commendamus. At vero 
cum ea, quae innuimus, rerum capita eiusmodi sint quae, tempore quo 
utimur, et curas Nostras et operam vestram vehementius efflagitent, 
libet in iis aliquantulum scribendo immorari, ut navitati vestrae Nostra 
praeluceant hortamenta. 

Quod ad cleri attinet disciplinam, curate diligenter, dilecte Fili No- 
ster ac Venerabiles Fratres, ut sacri ordinis alumni et bonitatem et disci- 
plinam et scientiam rite doceantur. Discant ii scilicet in primis iugo 
Domini assuescere, perfectioni vacare propriae, aeternae proximorum 
salutis ardere desiderio: tum ea haud negligant adiumenta doctrinae 
quae, nostra praesertim aetate, sunt maxime necessaria sive ad refel- 
lendos errores, sive ad revelatas veritates tuendas atque uberiore cum 
fructu vulgandas. Postquam vero sacerdotio iidem aucti sunt, ne indul- 
geant otio, neve saecularibus sese implicent negotiis; at vero, seniorum 
sacerdotum, ac praesertin Curionum, auspicio et ductu, conferant in vitae 
usum quae sibi in sacris Seminariis pararint pietatis doctrinaeque sub- 
sidia. — Ne demum, decursu temporis, eorum corda de humano pul- 
vere sordescant, aut desuetudine obliterent optimas illas disciplinas 
quas et multa die ac labore plurimo in scholis acquisiverint, provida 
Episcoporum cura ea clericis paranda sunt adiumenta, quibus oppor- 
tune consulatur tum integrandis ad sanctitatem animis, tum doctrinae, 
praesertim sacrae, instaurandae. 

Et ad priora quod pertinet, hoc praecipue volumus, clericos vestros 
omnes, vobis praeeuntibus, spiritualibus identidem vacare exercitatio- 
nibus. Experiundo noveritis, dilecte Fili Noster ac Venerabiles Fratres, 
pios huiusmodi animorum recessus, dummodo rite frequententur, ad 
virtutes in clericis excitandas quae eorum ordinis sunt propriae, vim 
habere mire efficacem salutaremque. In meditatione enim rerum cae- 
lestium divinus exardescit ignis, et ad cor illius loquitur Dominus qui, 

negotiis omnibus abdicatis, in solitudinem secedit, ut cogitet dies anti- 
quos et annos aeternos in mente habeat. — Ceterum haec omnia et alia 
etiam plurima, clericis sancte instituendis accommodata, fusiori sermone 
prosequuta reperietis in Ewhortatione Nostra ad catholicum Clerum. 
Documentum hoc, in quo cor Nostrum ad universos patuit sacrorum 
administros, clericis, quos in vobis habetis, commemorari saepius ac cele- 
brari iuverit. Quisque vero vestrum hoc probe intelligat notatumque 
animo habeat: si probatum habuerit clerum qualem monita praestant 
quae in praefata dedimus Evhortatione, sentiet profecto allevari sibi 
pastorales curas, easque longe uberiores fieri quesitorum fructuum copia. 

Quod vero ad alterum spectat pastoralis sollertiae caput, quae sit 
socialis catholicorum actionis indoles, quae normae servandae ut eadem 
salubrior civitati eveniat, accepistis ex litteris encyclicis Decessoris 
Nostri f. r. Leonis XIII Quod Apostolici muneris, - Rerum novarum et 
Graves de communi; quarum omnium doctrinam ac praecepta, in unum 
collecta ac digesta, habetis in Motu proprio quem, ad popularem actio- 
nem christianam moderandam, edidimus die xvi Decembris mcmut. 
Imo quisque vestrum, hac in re, lucem mutuare poterit ex ipsis ency- 
clicis litteris « Il fermo proposito» quas die x1 Iunii mcmv dedimus 
Italiae Episcopis ut amplior, penes Italos, actio eadem fieret ac tutior. - 
Hance porro, de qua loquimur, catholicorum actionem christiano more 
socialem, esse etiam vobis, Dilecte Fili Noster ac Venerabiles Fratres, 
vestris in civitatibus summa ope celebrandam, edocet aetatis ratio id 
genus consociationibus ac socialibus operibus refertissimae: exposcit 
christiana caritas qua iubemur gratificari invicem, studio scilicet quod 
de aeterna animarum salute sit prae primis sollicitum, quodque ea non 
praetermittat quae usui sunt et adiumento vitae; clamant ac vehemen- 
ter clamant christianae plebis rationes, quae malis turbulentorum homi- 
num studiis, in maius quotidie vocantur discrimen. Mature eidem 
opitulandum, ne malesuada inopia atque insidiis cireumventa, in socia- 
listarum incidat anfractus, et a religione, a fide misere desciscat. 

Unum libet adiicere, quod iuvandae clericorum navitati ac populari 
actioni provehendae, proderit quamplurimum. Vos certo haud fugit, 
Dilecte Fili Noster ac Venerabiles Fratres, quantam, sive in aedificatio- 
nem sive in destructionem, vim exerant ephemerides adsimilesque ex 
intervallo paginae, quae quum minimi veneant, facile omnibus praesto 
sunt, opiniones, quibus imbuuntur, longe lateque satfirae: et ipsi vos 
videtis quantum iisdem hodie abutuntur impii. Vestram igitur pastora- 
lem navitatem in hoc etiam versari cupimus diligentissime, ut nempe 
in optimis commentariis, optima gregibus vestris paretis pascua. Non 

deerunt sane in vobis catholici viri doctrina ac virtute praestantes. His 
scribendi munus demandetur, auspicio vestro obeundum: prudentia vero, 
caritate et, iis qui praesunt, obsequio, quae eos decent qui veri rectique 
ijura sanctissima tutanda suscipiunt. Postquam vero catholica diaria in 
lucem prodierint, ne bonorum tantum manibus terantur; sed adnitendum 
ut quam latissime disseminentur, ad omnes perventura, ad eos praeser- 
tim quos christiana caritas a corruptis pravarum ephemeridum fontibus 
vult revocatos. Ita fiet profecto ut quaerentibus regnum Dei et iustitiam 
eius, haec etiam, quae fert aetas, typographicae artis adiumenta coope- 
rentur in bonum. 

En ea habetis, Dilecte Fili Noster ac Venerabiles Fratres, ad quae, 
prae ceteris, vos animos adiicere velimus. Si, quod minime diffitemur, 
dicto audientes, in haec rerum momenta gravissima cogitatione omni 
curaque incumberitis, clericis profecto utemini qui sal terrae sint ac lux 
mundi: horum studiis studia occurrent praestantiorum laicorum qui 
populari se dedant actioni: et ita, multiplicatis hominum rerumque 
praesidiis, in gregibus vestris optatae florebunt virtutes laudesque chri- 
stianae, iisdemque laetabimini ut qui laetantur in messe. 

Auspicia rerum secunda ac praecipuae benevolentiae Nostrae testi- 
monium praebeat Apostolica Benedictio, quam vobis, Dilecte Fili Noster 
ac Venerabiles Fratres, Clero, populo cuique vestrum credito, peraman- 
ter impertimus. 

Datum Romae apud Sanctum Petrum, die xvii Decembris mcmx, 
Pontificatus Nostri anno octavo. 


PIUS PP. X. 


II. 


AD V. E. GREGORIUM S. R. E. PRESBYTERUM CARDINALEM AGUIRRE 
ARCHIEPISCOPUM TOLETANUM, 
DE COETU EUCHARISTICO MATRITI CELEBRANDO. 


Dilecte fili Noster, salutem et apostolicam benedictionem. — Qui 
propediem ex omnibus terrarum partibus Matritum convenient catholici, 
ut sollemnem coetum Eucharisticum, te, Legato Nostro, praesidente, cele- 
brent, eos bene multos fore, Nos quidem audimus valde libenter: cum- 
que perspectum habeamus tuorum praesertim popularium ardorem reli- 
gionis et Fidei, non difficile coniicimus, singularis magnificentiae futuros 
esse honores, qui Sacramento Augusto apud vos apparantur. Profecto, 
si nulla re, quae ad catholicam professionem pertineat, decet populum 

Hispanum a quoquam superari, minime omnium decet in cultu Domini 
Nostri, sub velis mysticis nobiscum versantis: quandoquidem proprium 
Hispaniae ornamentum ille exstitit, qui ob insigne huius Sacramenti 
studium Eucharisticis coetibus et sodalitiis datus est patronus coelestis, 
Paschalis Baylon. Iam vero ita rem vobis evenire cupimus, ut non solum 
coeuntium frequentia aut caerimoniarum splendore, sed etiam et maxime 
ubertate fructuum iste conventus nobilitetur. Etenim huc omnino spe- 
ctare vestra debent consilia, quo potissimum curae cogitationesque No- 
strae sunt conversae, ut homines ad maiorem adducantur et cognitionem 
et amorem et consuetudinem Iesu Christi. Intelligitis autem ipsi in pia 
religiosaque communicatione Sacramenti vivifici esse omnia; ob eamque 
causam in primis oportere apud christianos, non tantum qui adulta 
aetate, sed quicumque rationis sunt compotes, usus Eycharistiae fre- 
quens atque adeo quotidianus invalescat. Primum omnium igitur ea, 
quae sunt in hoc genere praecipua ex recentioribus actis Sedis Apo- 
stolicae, id est Decessoris Nostri illustris Encyclicas Litteras Mirae cari- 
tatis, et utrumque Decretum Nostrum Sacra Tridentina Synodus et Quam 
singulari, proposita animis vestris habebitis nempe ad considerandum, 
quibus viis possint toto orbe catholico plenius ac felicius ad effectum 
pervenire. Praeterea, omnia propagare latius, quaaecumque sunt alendae 
erga Eucharistiam communi religioni salubriter instituta, vestrae dili- 
gentiae pietatisque erit. Nos illud magnopere probamus, quod multis 
locis fieri consuevit, ut nullus sit Dominicus festusque dies, quin ad 
universa templa et sacella publica utriusque Cleri ostensione Sacra- 
menti benedicatur adstantibus: idque ut inducatur in morem ceterarum 
dioecesium scitote optabile admodum Nobis esse. Pergratum etiam Nobis 
feceritis, si crebras salutationes, si adorationes perpetuas, si sollemnes 
supplicationes delitescentis Dei vobis curae fuerit omni ope provehere. 
At praecipue animos attendite ad rem eiusmodi, quam nemo divinae 
Eucharistiae cultor, qui rite sit de sempiterna fratrum salute sollicitus, 
neglexerit. Cognitum est, nimium saepe solere, ob perversam opinatio- 
nem humanitatis et misericordiae, hoc pessimi officii praestari morien- 
tibus, ut sacerdos non advocetur, nisi cum postremus torpor sensuum 
mentem ad externa iam hebetaverit. Ita cernere passim licet homines 
christianos hine decedere non refectos de Christi Corpore, quod unicum 
viaticum est ad caelestem patriam. Vos igitur summo studio contendite 
tam perniciosi mali delere stirpes et vulgo persuadere hoc germanae 
caritatis praeceptum, ut, qui periculose decumbant, iis tanta melioris 
vitae adiumenta, quam primum possit, ministrentur. — Restat, ut con- 
siliis coeptisque vestris divinae gratiae munera precemur, quod ex animo 

facimus, auspice benedictione apostolica, quam ipsam praecipuae bene- 
volentiae Nostrae testem, tibi, dilecte Fili Noster, et omnibus qui coetus 
istius erunt participes, amantissime impertimus. 

Datum Romae apud S. Petrum, die v mensis Iunii mcmx1, Pontifi- 
catus Nostri anno octavo. 


PIUS PP. X. 


Ill. 


AD V. E. IULIUM S. R, E. PRESB. CARD. BOSCHI ARCHIEPISCOPUM FERRARIENSEM, 
EPISCOPUM COMACLENSEM CETEROSQUE VENERABILES FRATRES ARCHIE- 
PISCOPOS ET EPISCOPOS AEMILIAE REGIONIS. 


Dilecte fili Noster, Venerabiles Fratres, salutem et apostolicam bene- 
dictionem. — Vestram ex more communem epistolam nuper accepimus, 
non eam Bononia, ut assolet, sed Ferraria datam ; cuius quidem urbis 
deligendae hoc anno ad habendum coetum ea fuit vobis sane probabilis 
causa, ut apud optimum in episcopatu collegam, virum eminentissimum, 
per diem ei faustum, adessetis, eiusque sanctam laetitiam, participando 
coram, augeretis. Equidem tale genus officii laudamus vehementer et 
probamus, ut ceteroqui omnia, quae fraternam, sacrorum praesertim 
antistitum, caritatem foveant. Vestrum autem inter vos coniunctionem 
oportet summam esse, quando tam arcte omnes cohaeretis cum hac 
Apostolica Sede, tantaque studiorum conspiratione contenditis, ut quas 
pro christianae reipublicae salute praescriptiones dedimus, eae vestris 
in ecclesiis fidelissime efficiantur. Gratulamur vero, quod satis bonos 
laborum exitus vobis Deus adhuc tribuerit; vel optimos tribuat in 
posterum, cupimus. Atque, auspicem divinae gratiae eandemque Nostrae 
testem benevolentiae, apostolicam benedictionem vobis, dilecte Fili No- 
ster et Venerabiles Fratres vestroque Clero ac populo amantissime 
impertimus. 

Datum Romae apud S. Petrum, die x mensis Iunii anno mcmx1, 
Pontificatus Nostri octavo. 


PIUS PP. X. 

IV. 


AD R. P. D. FRIDERICUM FUZET, ARCHIEPISCOPUM ROTHOMAGENSEM 
OB ERECTUM B. IOANNAE DE ARC PUBLICUM MONUMENTUM. 


Venerabilis Frater, salutem et apostolicam benedictionem. — Dele- 
ctarunt eae Nos litterae, a te nuper, Venerabilis Frater, et a pluribus 
in episcopatu collegis communiter missae, quibus fecistis Nos certiores 
de sacris sollemnibus istic actis, quum et publicum monumentum Ioan- 
nae De Arc dedicaretur simul cum memoria Cardinalis Thomas, qui 
cultor eius eximius fuisset, et grates Deo persolverentur ob traductam 
mille ante annis Normanniam ad catholicam Fidem. Gratum enim opta- 
tumque Nobis accidere palam est, quidquid sit indicio Galliam Nostram 
studiosam esse religionis avitae, pieque memorem gloriosae vetustatis, 
unde tanta sibi hereditas venit. Aequum est aut Virginem magnanimam 
insigni ac mansuro testimonio admirationis et gratiae ab ea ornari civi- 
tate, quae iniqui fuit iudicii et supplicii testis..Quod vero scribitis vovere 
vos, ut mature summos honores caelestium Ioannae decerni liceat, idem 
Nostrum est votum, idque Deo benigno commendamus. Auspicem interea 
divinorum munerum, vobis ac primum tibi, Venerabilis Frater, vestro- 
que Clero et populo apostolicam benedictionem amantissime impertimus. 

Datum Romae apud S. Petrum die x mensis Iunii anno mcmx1, Pon- 
tificatus Nostri octavo. 


PIUS PP. X. 


i 
* 

4 

S. CONGREGATIO RITUUM 


I. 


DECRETUM SUPER INTERPRETATIONE MOTUS PROPRII “ INTER MULTIPLICES ”’. 


Super legitima interpretatione art. II, n. 14 et 34 et art. III, n. 43, 
in Motu Proprio Inter multiplices, diei 21 Februarii 1905, Sacrae Rituum 
Congregationi sequens quaestio proposita fuit: 

An Canonicus rite adscriptus Capitulo, quod collegialiter gaudet 
privilegiis seu insignibus et iuribus ad Protonotarios Apostolicos, vel 
supranumerarios, vel ad instar participantium pertinentibus, ius aliquod 
acquisierit, quo inter Praelatos Domesticos cum expeditione Brevis recen- 
seatur ? 


Et Sacra eadem Congregatio, audito Commissionis Liturgicae suf- 
fragio, reque accurato examine perpensa rescribendum censuit: 

Negative, et adscriptionem coetui Praelatorum Domesticorum unice 
pendere ex benigna liberalitate Summi Pontificis, attentis, in singulis 
casibus, omnibus circumstantiis et specialibus meritis personae. 

Quam resolutionem, Sanctissimo Domino Nostro Pio Papae X per 
infrascriptum Cardinalem eidem Sacro Consilio Praefectum relatam, San- 
ctitas Sua ratam habuit.et probavit; simulque eiusmodi interpretatio- 
nem tamquam veram et authenticam declaravit. 

Die 24 Maii 1911. 

Fr. S. Carp. Praefectus. 


L. S. 
+ Petrus La Fontaine, Episc. Charystien., Secretarius. 


II. 
BAIOCEN. 


CANONIZATIONIS BEATI IOANNIS EUDES MISSIONARIi APOSTOLICI ET INSTITU- 
TORIS CONGREGATIONIS IESU ET MARIAE NECNON ORDINIS B. M. V. DE 
CHARITATE. 


Evulgatis Litteris Apostolicis in forma Brevis Sanctissimi Domini 
Nostri Pii divina providentia Papae X beatorum coelitum honores decer- 
nentibus Ven. Servo Dei Ioanni Eudes, Missionario Apostolico, Confes- 


= 

sori, solemniisque insimul Beatificationis in Patriarchali Basilica Vaticana, 
coram frequentissimo clero et populo, ex dissitis quoque locis confluente, 
peractis die 25 Aprilis an. 1909, indultam novensili Beato venerationem 
Christifidelium pietas et fiducia in ipsum clariores in dies subsequutae 
sunt, quae longe lateque patent intra et extra Europam, auctae etiam 
post triduanas festivitates per annum a beatificatione decursum, iuxta 
morem, celebratas. Quum vero nova signa et prodigia, Beato Ioanne 
intercedente, divinitus patrata ferantur, firma spes aifulsit Causae acto- 
ribus ipsisque Institutis ab eodem Beato fundatis, tam Sacerdotum Iesu 
et Mariae quam Sororum B. M. V. de Charitate, dilecto Patri legifero 
supremos coelitum honores sanctique nomen et cultum ab Apostolica 
Sede, iteratis precibus servatoque iuris ordine, mox impetrandi. Hinc 
instante Rmo P. Gabriele Mallet, Congregationis Iesu et Mariae Procu- 
ratore Generali et Causae Postulatore, attentisque obsequentissimis lit- 
teris postulatoriis Rmhi Diii Episcopi Baiocensis necnon Rmi Superioris 
Generalis Eudianae Congregationis et tam Antistitae Generalis Congre- 
gationis Andegavensis B. M. V. de Charitate a Bono Pastore quam Prae- 
positae Monasterio Cadomensi - erectionis ordine ac tempore prae ceteris 
primo - N. D. de Charitate a Refugio, supplicia quoque consodalium vota 
depromentium, Emus et Cardinalis Dominicus Ferrata eiusdem 
Causae Ponens seu Relator in Ordinario Sacrorum Rituum Congrega- 
tionis Coetu subsignata die ad Vaticanum coadunato, sequens dubium 
discutiendum proposuit: « An sit signanda Commissio Reassumptionis 
Causae in casu et ad effectum de quo agitur? » Et Emi ac Rmi Patres 
Sacris tuendis Ritibus praepositi, post relationem ipsius Emi Ponentis, 
audito etiam R. P. D. Alexandro Verde Sanctae Fidei Promotore, omni- 
bus sedulo perpensis rescribere rati sunt: « Signandam esse reassumptio- 
nem si Sanctissimo placuerit ». Die 30 Maii 1911. 

Quibus omnibus Sanctissimo Domino Nostro Pio Papae X per infra- 
scriptum Cardinalem Sacrae Rituum Congregationi Praefectum relatis, 
Sanctitas Sua sententiam Sacrae eiusdem Congregationis ratam habuit 
et confirmavit propriaque manu signare dignata est Reassumptionem 
Causae Canonizationis Beati Confessoris Ioannis Eudes, Missionarii Apo- 
stolici et Institutoris Congregationis Iesu et Mariae necnon Ordinis B. M. V. 
de Charitate. Die 14 Iunii 1911. 


Fr. S. Carp. MarTINELLI, Praefectus. 
L. S. 


+ Petrus La Fontaine, Episc. Charystien., Secretarius. 

Il. 
NEAPOLITANA 


CONFIRMATIONIS CULTUS AB IMMEMORABILI TEMPORE PRAESTITI SERVO DEI 
IACOBO CAPOCCIO A VITERBIO ORDINIS EREMITARUM S. AUGUSTINI ARCHIE- 
PISCOPO NEAPOLITANO BEATO NUNCUPATO. 


Saeculo decimotertio, Iacobus Capoccius, Viterbii nobili genere 
natus eiusdemque civitatis patritius, a pueritia litteris ac pietate instructus 
est. Adolescentulus Eremitarum S. Augustini coenobium, in proximo 
Monte Cimino situm, frequentare coepit, eorumque sancta conversatione 
illectus, regularis vitae institutum amplecti statuit. Maturiorem agens 
aetatem, inter memoratos Fratres cooptatus, tyrocinium feliciter explevit 
atque, unanimi suffragio probatus, vota religiosa nuncupavit. Primum 
humanioribus litteris, postea philosophicis disciplinis addictus, clarum 
et profundum ostendit ingenium. Mox theologiae addiscendae causa, una 
cum sodali eiusdem Ordinis et gentis Columnae Iacobo, ad Athenaeum 
Parisiense mittitur, ubi doctrinae Sancti Thomae Aquinatis sectator et 
Aegidii Romani Augustiniensis discipulus, a tantis magistris caelestem 
doctrinam cum sanctitate coniunctam hausit. Sacerdotio auctus et Lecto- 
ratus gradum in suo religioso Ordine assequutus, ad plura gravia officia 
gerenda a Superioribus destinatur; ipsisque annuentibus, Parisios rever- 
titur, ubi baccalaureatus et doctoratus gradibus decoratus, theologicas 
disciplinas, tum in illa universitate, tum in civitate Neapolitana, docuit. 
Praedictorum antecessorum doctrinae ac vestigiis fideli obsequio iugiter 
inhaerens, sententiam memoratu dignam Bartholomaeo Capuano pate- 
fecit, nempe « se credere in fide et Spiritu Sancto, quod Salvator noster 
doctor veritatis pro illuminatione Orbis et Universalis Ecclesiae, miserit 
Paulum Apostolum et postea Augustinum et novissimo tempore Fratrem 
Thomam ». Anno 1302, a Romano Pontifice Bonifacio VIII ad Archie- 
piscopalem Sedem Beneventanam promotus et a Cardinali Teodorico 
Episcopo Praenestino consecratus, inter illustres praedictae Sedis prae- 
sules merito adnumeratus est. Verum eodem anno ab ipso Summo Pon- 
tifice Neapolim translatus Metropolitanam Ecclesiam S. Aspreni et S. Ia- 
nuarii gubernandam suscepit. Hanc usque ad obitum tenuit et sapientia, 
prudentia atque virtutibus illustravit, existimationem et amorem sibi 
adeptus non solum Romani Pontificis sed etiam Regis Caroli II eiusque 
filii Rogerii, a quibus plura suae Archidioecesi privilegia impetravit. 
Neque praetereundum est Ipsum doctos quoque libros de re philoso- 
phica et theologica scripsisse ad mentem doctoris Angelici et Aegidii 

Romani, qui, typis vulgati, sicut manuscripta, in praecipuis Italiae civi- 
tatibus et bibliothecis asservantur. Tandem anno millesimo tercentesimo 
octavo, Iacobus, plenus meritis, hanc mortalem et aerumnosam vitam 
cum aeterna beatitudine commutavit. Quum vero una cum fama san- 
ctitatis magis in dies invalesceret cultus publicus, ecclesiasticus, eidem 
Servo Dei praestitus validisque argumentis ac signis, uti ferebatur, pro- 
batus, ad Inquisitiones ordinarias in ecclesiasticis Curiis Viterbiensi, 
Beneventana et Neapolitana super eiusmodi cultu deventum est. Quibus 
confectis et Romam ad Sacram Rituum Congregationem transmissis, 
quum omnia in promptu essent ad Causam agendam, instante Rmo 
P. Eustasio Esteban, Ordinis Eremitarum S. Augustini Postulatore Ge- 
nerali, Emus et Rmhhus Cardinalis Dominicus Ferrata, eiusdem Cau- 
sae Ponens, in ordinariis ipsius Sacrae Congregationis Comitiis subsignata 
die ad Vaticanum habitis, sequens dubium discutiendum proposuit: « An 
sententia lata a ludice ab Emo et Rmo Dito Cardinali Archiepiscopo 
Neapolitano delegato super casu excepto a decretis sa. me, Urbani 
Papae VIII sit confirmanda in casu et ad effectum de quo agitur? » Et 
Emi ac Rmi Patres sacris tuendis Ritibus praepositi, post relationem 
eiusdem Emi Ponentis, audito voce ac scripto R. P. D. Alexandro Verde 
Sanctae Fidei Promotore omnibusque mature perpensis, rescribere rati 
sunt: « Affirmative, seu confirmandam esse sententiam ». Die 30 Maii 1911. 


Facta postmodum de his Sanctissimo Domino Nostro Pio Papae X, 
per infrascriptum Cardinalem Sacrae Rituum Congregationi Praefectum 
relatione, Sanctitas Sua Rescriptum Sacrae eiusdem Congregationis ratum 
habuit et confirmavit, die 14 Iunii 1911. 


Fr. S. Carp. MarTINELLI, Praefectus. 


L. S. 
+ Petrus La Fontaine, Episc. Charystien., Secretarius. 


IV. 
ROMANA seu WESTMONASTERIEN. 


BEATIFICATIONIS ET CANONIZATIONIS SERVI DEI P. DOMINICI A MATRE DEI SACER- 
DOTIS PROFESSI E CONGREGATIONE CLER. REGUL. EXCALCEATORUM SAN- 
CTISSIMAE CRUCIS ET PASSIONIS D. N. I. C. 


Anno 1849, die 21 Augusti, Reading in Britannia, magna cum fama 
sanctitatis, diem supremum obiit P. Dominicus a Matre Dei, qui Viterbii 
anno 1792 ortus ex Ioseph Barberi et Antonia Pacelli, agrorum cultui 

addictus est. Postea vero inter Sodales a Cruce et Passione, Deo vocante, 
cooptatus et sacerdotio auctus, Sancti Pauli a Cruce votis obsecundans, 
se impendit et superimpendit pro animabus, praesertim Anglorum. Multis 
et praeclaris muneribus functus apud suos sodales, anno 1840, quum 
in Belgicas regiones iussu Moderatorum Sodalitatis se contulisset, Tor- 
naci primam sodalitatis ipsius domum excitavit, pluribus et magnis 
obstaculis virili prorsus animo superatis. Biennio post in Angliam veniens 
incredibile dictu est qua animi alacritate per integrum septennium adla- 
boraverit, tum erectis suae Congregationis novis recessibus, tum mis- 
sionibus et scholis institutis, ut Christi Domini votum impleretur: « Ut 
omnes unum sint, sicut tu, Pater, in me et ego in te, ut et ipsi in nobis 
unum sint » (Ioan., xv, 21). Plures quidem tunc temporis nec leves con- 
tumelias pro Christi nomine passus est; sed Qui servos suos in omni 
tribulatione consolatur , consolatus est et Dominicum, qui, flens prae 
gaudio, multis ex Anglis Sanctae Ecclesiae nomine pacis osculum dedit: 
quos inter et clarissimo viro Joanni Newman, qui postea, ob eius prae- 
clara merita, amplissimo Sacrosanctae Catholicae Ecclesiae PP. Cardi- 
nalium Coetui adlectus est. Post eius mortem, quum fama sanctitatis 
eius in dies invalesceret, ordinariis inquisitionibus super eadem fama rite 
peractis et ad Sacrorum Rituum Congregationem transmissis, instante 
R. P. Gregorio a Virgine Perdolente e Congregatione Crucis et Pas- 
sionis D. N. I. C., attentisque litteris postulatoriis plurium Revmorum 
Archiepiscoporum et Episcoporum, necnon Revmhorum Praepositorum 
Generalium Ordinum et Congregationum, infrascriptus Cardinalis Sa- 
crae Rituum Congregationi Praefectus et eiusdem Causae Relator, in 
ordinariis comitiis subsignata die ad Vaticanum habitis, sequens du- 
bium discutiendum proposuit: « An signanda sit Commissio introdu- 
ctionis Causae in casu et ad effectum de quo agitur? » Et Emi ac 
Rmi Patres Sacris tuendis Ritibus praepositi, post relationem ipsius 
Cardinalis Ponentis, audito voce et scripto R. P. D. Alexandro Verde 
Sanctae Fidei Promotore, omnibus accurate perpensis, rescribendum 
censuerunt: « Signandam esse Commissionem si Sanctissimo placuerit ». 
Die 30 Maii 1911. 

Facta postmodum de his Sanctissimo Domino Nostro Pio Papae X 
per ipsum infrascriptum Cardinalem Sacrae Rituum Congregationi Prae- 
fectum relatione, Sanctitas Sua Rescriptum Sacrae eiusdem Congrega- 
tionis ratum habuit et probavit, simulque propria manu signare dignata 
est Commissionem Introductionis Causae Beatificationis et Canonizationis 

Ven. Servi Dei Dominici a Matre Dei, Sacerdotis Professi e Congrega- 
tione Clericorum Regularium SSmae Crucis et Passionis D. N. I. C. Die 
14 Tunii 1911. 


Fr. S. Carp. Martine.ul, Praefectus. 


L.  S. 
+ Petrus La Fontaine, Episc. Charystien., Secretarius. 


V. 
BAIONEN. 


NOVA DUBIA. 


Ab hodierno Kalendarista Dioecesis Baionensis, praehabito con- 
sensu Revrhi Episcopi eiusdem Dioeceseos, Sacrae Rituum Congregationi 
nova quaedam dubia pro opportuna solutione reverenter exposita sunt ; 
videlicet : 

I. Ubi Festum Titularis ex longaeva consuetudine celebratur ad 
instar Patronorum, Dominica infra Octavam eiusdem cum concursu 
populi, per unam Missam solemnem de Festo cum commemoratione 
Dominicae, utrum solemnitas S. Ioannis Baptistae Titularis in eamdem 
Dominicam incidens ac solemnitas Ss. Apostolorum Petri et Pauli in 
Galliis praeceptiva, debeat huic praeferri, vel in aliam subsequentem Do- 
minicam reponi, utpote non praeceptiva, sed tantum permissa ? 

II. Utrum laico Missae inservienti ministrari possit Sacra Com- 
munio intra Presbyterium et in ora suppedanei Altaris, etiamsi non sit 
indutus habitu clericali ? 

III. Utrum preces post Missam privatam iussu Leonis XIII di- 
cendae, omitti debeant post Missam votivam lectam de SS. Corde Iesu, 
prima cuiusque mensis feria VI celebratam cum privilegiis Missae voti- 
vae solemnis pro re gravi ? 

IV. Quando celebrans ad Vesperas coram SSmo Sacramento expo- 
sito Officium facit ad scamnum, debetne, cum accedit ante medium Al- 
taris ad Magnificat, genuflectere unico. genu super infimum gradum, vel 
utroque genu in plano ? 

V. Quum cantantur Vesperae coram SSmo Sacramento exposito, 
utrum celebrans possit a principio amictu, alba, stola et pluviali indu- 
tus Officium facere, eique Diaconus et Subdiaconus alba, dalmatica et 
tunica induti assistere a principio Vesperarum, ratione Processionis im- 
mediate post Vesperas instituendae, praesertim in Ecclesiis quae plu- 
ribus carent pluvialibus pro assistentibus ? 


> 

VI. Utrum in Quadragesima, quando Vesperae immediatae post Mis- 
sam solemnem cantantur, celebrans possit pluviali super albam et sto- 
lam indutus Officium facere cum assistentia Diaconi et Subdiaconi dal- 
matica et tunica indutorum ? 

VII. Utrum iuxta Decreta 23 Novembris 1906, Dubia ad XI, et 
1 Februarii 1907, Eremitarum Camaldulensium Montis Coronae ad X, 
Oratio Deus cuius misericordiae non est numerus in Functione Tridui vel 
Octidui intra annum post Beatificationem vel Canonizationem, cantari 
debeat ante Tantum ergo, vel in hoc casu servari debeat specialis dispo- 
sitio Decreti 16 Decembris 1902, ad VI, super privilegiis Octidui vel Tri- 
dui concedi solitis ? 

VIII. Utrum Novendialis supplicatio quae, ex Litteris Encyclicis 
Leonis PP. XIII, Divinum illud munus, diei 9 Maii 1897, Festum Pen- 
tecostes praecedere debet, incipi debeat feria VI infra Octavam Ascen- 
sionis Domini, ut terminetur in ipsa Vigilia Pentecostes, vel possit 
iuxta praxim huius Dioeceseos incipi tantum Sabbato, ita ut finem ha- 
beat novendialis supplicatio ipso die Festo Pentecostes ? 

Et Sacra Rituum Congregatio, audita Commissionis Liturgicae sen- 
tentia, omnibus sedulo perpensis, ita respondendum censuit: 

Ad I. In casu praeferatur solemnitas Ss. Apostolorum Petri et Pauli 
in Galliis praeceptiva. 

Ad II. Affirmative. 

Ad III. Missa de qua in precibus habeatur uti solemnis, eique 
applicari potest Decretum num. 3697, Ordinis Minorum Capuccinorum 
S. Francisci, 7 Decembris 1888, ad VII. 

Ad IV. Negative ad primam partem; affirmative ad secundam. 

Ad V. Negative. 

Ad VI. Negative. 

Ad VII. Satis provisum in Decreto citato. 

Ad VIII. Affirmative ad primam partem; negative ad secundam. 

Atque ita rescripsit, die 8 Iunii 1911. 


Fr. S. Carp. MARTINELLI, Praefectus. 


L. S. 
; + Petrus La Fontaine, Ep. Charystien., Secretarius. 

SACRA ROMANA ROTA 


PARISIEN. 


NULLITATIS MATRIMONII (ROTTNER-SMITH). 


Pio PP. X feliciter regnante, Pontificatus Dominationis suae anno 
octavo, die 24 Martii 1911, RR. PP. DD. Seraphinus Many, Ponens, Fran- 
ciscus Heiner et Ioannes Prior, Auditores de turno, in causa Parisien. 
- Nullitatis Matrimonii - instante pro appellatione Defensore Vinculi Pari- 
siensi adversus sententiam Curiae Parisiensis inter Magdalenam Rottner, 
repraesentatam per procuratorem Nazarenum Ferrata advocatum, et 
Haroldum Smith, qui declaravit nullam agere se velle partem in iudicio, 
interveniente et disceptante in causa Vinculi Defensore ex officio, sequen- 
tem definitivam tulerunt sententiam. 


Die octava Augusti 1899, Haroldus Smith, e secta protestantium, 
et Magdalena Rottner, legitima obtenta dispensatione mixtae religionis, 
matrimonium contraxerunt in capella parochialis Ecclesiae S. Magda- 
lenae, Parisiis. Cum matrimonium, ut saepe contingit in huiusmodi mixtis 
nuptiis, infaustos exitus habuisset, et coniuges ab invicem discessissent 
anno 1907, Magdalena Rottner, consultis peritis viris, libello oblato ad 
Ilium Archiepiscopum Parisiensem die 7 Ianuarii an. 1909, postulavit 
ut a Curia Parisiensi suum cum Haroldo Smith matrimonium nullum 
declararetur ex defectu formae Tridentinae. Revera, die 16 Novembris 
eiusdem anni 1909, a praedicta Curia sententia definitiva prodiit, qua 
decretum fuit: « Constare de nullitate matrimonii in casu ob defectum 
formae Tridentinae ». A qua sententia statim appellavit Rev. Defensor 
Vinculi Parisiensis, et ideo causa delata est ad H. S. O., ubi de more 
concordatum est dubium ut sequitur: « An constet de nullitate matri- 
monit in casu ? » 

Ad quod dubium RR. PP. DD. Auditores respondendum cen- 
suerunt : 

« Affirmative ». 

In iure, quod vigebat tempore quo contractum fuit dictum matri- 
monium, certum est matrimonium esse nullum, quando contractum fuit 
« aliter quam praesente parocho, vel alio sacerdote de ipsius parochi 
« vel Ordinarii licentia, et duobus vel tribus testibus ». Per parochum 


j 

autem intelligitur ille, qui sit alterutrius sponsi parochus proprius 
ratione domicilii aut quasidomicilii; quod si alteruter sponsus sit iuridice 
vagus, parochus loci, ubi commoratur tempore contracti matrimonii 
(omissa controversia de coeteris parochis, est eius parochus proprius. 
Unde, ut matrimonium sit validum, requiritur praesentia parochi proprii 
in. dicto sensu, vel alterius sacerdotis de licentia parochi proprii vel Or- 
dinarii. 

In facto, matrimonium, de quo agitur inter Haroldum Smith et 
Magdalenam Rottner, contractum fuit coram sacerdote, nimirum R. P. 
Du Lac, delegato a parocho, vel primo Vicario (Parisiis, primus Vicarius 
assimilatur parocho quoad celebrationem matrimoniorum) parochiae 
Sanctae Magdalenae, obtenta dispensatione in impedimento prohibente 
mixtae religionis ab Officiali seu Vicario Generali pro causis matrimo- 
nialibus Parisiis constituto. 

Porro: 1.° Parochus S. Magdalenae non erat parochus proprius nec 
Haroldi Smith, quod est extra controversiam, nec Magdalenae Rottner ; 

2.° Ad hoc celebrandum matrimonium nulla fuit concessa licentia 
ab Officiali seu Ordinario Parisiensi ; 

3.° Neuter sponsus erat vagus, nec Magdalena Rottner, quod est 
extra controversiam, nec Haroldus Smith. 

Unde matrimonium celebratum fuit « aliter quam praesente paro- 
cho vel alio sacerdote de licentia ipsius parochi vel Ordinarii » et ideo 
nullum est. 

Quod attinet ad primum punctum, haec constant attestationibus 
testium, et a nemine in dubium revocantur. Pater et Mater Magdalenae 
Rottner, tempore matrimonii a filia contracti anno 1899, iam a tredecim 
annis ab invicem iuridice separati erant; pater commorabatur in pro- 
vinciis Galliae australibus, ut plurimum in oppido Béziers, dioecesis 
Montis Pessulani, cuius ideo legale domicilium filia, utpote minorennis, 
participabat ; Magdalena autem vivebat cum matre, quae custodiam filio- 
rum retinuerat, et ideo de facto etiam huius domicilium participabat. 
Porro mater habebat, in territorio parochiae Neuilly, dioecesis Pari- 
siensis, domum habitationis, cuius locationis pretium annuum 2000 
libellas superabat, et quae rebus omnibus ad commodam habitationem 
instructa erat, nimirum cubiculis et lectis pro matre, filio et duabus 
filiabus, caenaculo pro cibo sumendo, et aula pro receptione hospitum 
et visitantium ; insuper habebat Parisiis, in territorio parochiae S. Magda- 
lenae, officinam sarcinatricum, in qua ipsa cum filia et quibusdam aliis 
puellis, quae suas ipsi operas locabant, in vestibus conficiendis aut refi- 
ciendis horas diurnas terebat; transacta nocte et sumpto ientaculo in 


326 Acta Apostolicae Sedis. - Commentarium Officiale. 


domo sita Neuilly, quotidie mater et filia in officinam veniebant, in qua 
usque ad horas vespertinas laborabant; quo facto redibant in domum 
Neuilly, ubi, coena cum familia sumpta, somno indulgebant. In officina 
prandium sumere solebant, ne tempus tererent toties redeundo Neuilly ; 
verum in hac officina numquam sumebant coenam nec noctem transi- 
gebant, nec unquam ibi visus est lectulus. Quibus positis, oritur quaestio 
de loco domicilii pro matre et filia Rottner; habebantne domicilium 
in parochia Neuilly, vel in parochia S. Magdalenae, vel utrobique ? 

Ad quam solvendam quaestionem, habenda est prae oculis definitio 
domicilii; porro domicilium est « locus, in quo quis larem rerumque ac 
fortunarum suarum summam constituit, unde non sit discessurus, si 
nihil avocet ». Ita ex iure romano; Voetius, ad Pandectas, lib. V, tit. 1, 
n. 92; quam definitionem recipiunt et exponunt Canonistae, v. g. Reif- 
fenstuel, in tit. De foro competenti, n. 16 seq., et alii communiter. In qua 
definitione notandum est praecipuum domicilii elementum esse larium 
constitutionem ; lares enim alicubi constituere nihil aliud est quam ibi 
constituere centrum vitae privatae et domesticae, italice « focolare », gal- 
lice « foyer » ubi parentes privatim degunt, ubi proles nascitur, alitur, 
crescit, ubi amici et hospites invitantur et recipiuntur, ubi tota familia 
praecipuas refectiones sumit, et dormit; hic est enim vere locus habita- 
tionis, quia ibi vera vita agitur domestica et familiaris. Utique parentes 
qui alicubi lares dicto modo constituerunt, ibi etiam rerum et fortuna- 
rum suarum summam constituere solent; verum nihil detractum erit 
de veritate habitationis et domicilii, si etiam alibi habeant domum 
emptam aut conductam, pecuniam aut titulos in negotiationibus expo- 
sitos, aut in mensis argentariis (banche) collocatos; in communi enim 
hominum aestimatione haec omnia nihil commune habent cum ratione 
domicilii. 

Unde in casu, cum mater et filia Rottner lares certo constituerint 
in parochia Neuilly, in parochia autem S. Magdalenae non habuerint 
nisi officinam sarcinatricum, concludendum est domicilium earum fuisse 
in Neuilly, non vero in parochia S. Magdalenae, et ideo solum parochum 
loci Neuilly, non vero parochum S. Magdalenae, fuisse earum proprium 
parochum. 

Nec dicatur aliquem habere posse simul duo domicilia, in duobus 
diversis locis constituta, quando aequaliter aut fere aequaliter collocatus 
est in utroque loco; quod praecise contingit in nostro casu, in quo 
videmus matrem et filiam Rottner habitasse simul in parochia Neuilly 
et in parochia S. Magdalenae, ibi quidem per diem, illic per noctem. 

Verum quidem est, in iure romano (L. Adsumptio originis, 6, D. Ad 

municipalem, L. 1) et in iure Canonico (cap. Cum quis, 2, De sepulturis 
in 6), aliquem habere posse duo domicilia in duobus locis, quando aequa- 
liter aut fere aequaliter se collocavit in utroque: « Cum ab eo - inquit 
« Bonifacius VIII in dicto capite- qui duo habet domicilia se collocans 
« aequaliter in utroque »; sed cum constitutio larium sit praecipuum 
elementum in domicilio, ut supra dictum est, non intelligitur quomodo 
ille, qui in uno loco constituit lares, et in altero constituit tantum offi- 
cinam, negotiationem aut partem, licet ingentem, fortunarum suarum, 
dici possit collocatus aequaliter in utroque loco; utique multo magis 
collocatus est in loco ubi lares habet, quam in loco ubi officinam tan- 
tum habet. Unde auctores qui dictum caput Bonifacii VIII de duobus 
domiciliis et aequali in utroque collocatione explanant, hanc aequalem 
collocationem intelligunt, non de horis diurnis in uno loco, et de noctur- 
nis in altero transactis, sed de aequali aut fere aequali numero mensium 
per annum in uno et in altero loco transactorum; qui enim sex circiter 
mensibus in civitate, et sex circiter mensibus ruri quotannis degit, pro- 
fecto, ceteris paribus, aequaliter aut fere aequaliter collocatus est in 
utroque loco; qui autem constituit lares in uno loco, ibi dormiendo, 
fovendo familiam, coenando etc., et in altero loco horis diurnis nego- 
tiatur aut laborat, utique non dicitur nec est aequaliter collocatus in 
utroque loco; sed iterum dico, multo magis collocatus est in loco ubi 
lares habet, quam in loco ubi negotiationi tantum aut labori vacat, quia 
secundum communem hominum aestimationem, praecipuum elementum 
collocationis ad domicilium requisitae est larium constitutio. 

De veritate autem huius solutionis hodie amplius dubitari nequit. 
Haec enim praecisa species de commoratione diurna in uno loco, et - 
nocturna in altero, proposita est, anno 1875, S. Congregationi Inquisi- 
tionis, ab Emo Cardinali Guibert, Archiepiscopo Parisiensi, his verbis: 

« Beatissime Pater, ad pedes S. V. humiliter provolutus, losephus 
« Hippolitus Card. Guibert, archiepiscopus Parisiensis, exponit quod saepe 
« saepius in dioecesi Parisiensi accidit ut qui matrimonium contrahere 
« cupiunt, duplex domicilium habere videantur; unum quidem publi- 
« cum, notum, fixum et permanens, ubi de omnibus seu mercaturae seu 
« industriae rebus tractatur, alterum vero etiam notum, fixum et per- 
« manens, ubi palam cum familia sua inhabitant ac dormiunt, cum 
« amicis suis epulantur, et de cunctis familiae rebus tractatur. Quae- 
« ritur igitur quodnam sit verum domicilium, atque an in alterutro 
« matrimonium iniri queat valide et licite ». 

Cui quaestioni responsum est ut sequitur: 

« Feria IV, die 12 Maii 1875. In Congregatione Generali S. R. et 

« Universalis Inquisitionis habita coram Emis ac Revmis DD. S. R. E. 
« Cardinalibus Generalibus Inquisitoribus, proposito supra scripto dubio 
«et praehabito voto DD. Consultorum, iidem Emi et Revmi DD. decre- 
« verunt: 

« Ad 1. Verum domicilium ad effectum valide contrahendi matri- 
« monium in facie Ecclesiae, illud intelligi in quo quis cum sua familia 
« inhabitat et dormit. 

«I. Pelami, S. R. et Universalis Inquisitionis Notarius. 

« L. ». 

Quae principia etiam S. Congregatio Concilii applicavit in Pari- 
sien. Nullitatis Matrimonii, 18 Augusti 1906; cum enim quidam nuptu- 
riens praetenderetur habere duo domicilia, unum in quo lares consti- 
tuerat, et dormiebat, alterum in quo horis diurnis negotiabatur aut 
laborabat, hoc alterum domicilium S. C. respuit, et prius tantum admisit 
(Thesaurus Res. S. C. C.,t. 165, p. 1027-1044). 

Quod spectat ad secundum punctum, quaeritur utrum ad praefa- 
tum matrimonium celebrandum concessa fuit ab Ordinario Parisiensi 
aliqua licentia seu delegatio, ad normam cit. Conc. Tridentini « aliter 
« quam praesente parocho vel alio sacerdote de parochi vel Ordinarii 
« licentia ». 

Difficultas oritur ex eo quod, cum sponsus, Haroldus Smith, esset 
sectae Protestantium addictus, Vicarius Generalis Parisiis pro matri- 
moniis constitutus, Rev. D. Monlezun, ad petitionem parochi S. Magda- 
lenae, concessit dispensationem in impedimento prohibente mixtae reli- 
gionis; quae dispensatio, iuxta morem Curiae Parisiensis, uti patet ex 
foliis typis impressis quae continent huiusmodi dispensationes, his verbis 
concepta erat: 

« Dilecto Pastori seu Vicario Ecclesiae N. N. — Viso supplici libello 
« Nobis oblato per N. N., parochianam tuam, virtute indulti apostolici..., 
« licentiam vobis damus, per praesentes, sine praeviis denunciationibus, 
« recipiendi mutuum ipsorum consensum, extra ecclesiam, absque ulla 
« ecclesiastica solemnitate, nulla benedictione, nullisque precibus adhi- 
« bitis: sed accitis duobus testibus a S. Concilio Tridentino requisitis, 
« servatisque aliunde servandis ». 

Cum ergo dicat Ordinarius « licentiam vobis damus..... recipiendi 
mutuum ipsorum consensum..... »,haec videtur esse licentia seu dele- 
gatio requisita a Conc. Tridentino, et ideo matrimonium celebratum est 
de licentia Ordinarii, et proinde validum est. 

Sed contra est, quod praedicta .licentia, concessa ab Ordinario Pari- 
riensi, non est ullo modo licentia assistendi matrimonio, in sensu Conc. 

Tridentini, sed dispensatio ab impedimento mixtae religionis, et ideo 
licentia, non obstante hoc impedimento, celebrandi matrimonium et qui- 
dem extra ecclesiam et absque solemnitate. Quae interpretatio demon- 
stratur tum supra relatis terminis huius dispensationis et toto verborum 
contextu, tum ipsamet inscriptione litterarum, « Dispensatio de mixta 
religione », tum ipsa iurata depositione Rev. D. Monlezun, qui hance 
dedit dispensationem ; ipse enim dixit: « Autant par la formation que 
«javais eue des mes prédécesseurs, que par ma conviction personnelle, 
« je n’ai jamais donné de délégation générale en donnant une dispense 
« quelconque. J’ai toujours pensé qu’une délégation pour la validité du 
« mariage demandait de ma part un acte spécial de volonté, que je 
« devais mettre en termes exprés sur la dispense elle-méme. J’ai tou- 
« jours eu pour habitude d’en prendre note sur la feuille d’enquéte. Je 
« n’ai jamais considéré que les termes employés sur les formules de 
« dispense de l’Archevéché de Paris, et spécialement les mots “ licen- 
« tiam tibi damus”’, renfermassent la délégation spéciale pour [l’assi- 
« stance valide au mariage. Pour moi cette formule permettait au curé 
« de procéder au mariage licitement, parce que le seul obstacle connu 
«de moi, c’est-a-dire l’empéchement de mixte religion dans le cas pré- 
« sent, était levé ». 

Unde clarum est Ordinarium Parisiensem non intendisse concedere 
delegationem seu licentiam in sensu Tridentino, sed tantummodo dispen- 
sationem in impedimento prohibente, qua posita, licita fieret celebratio 
matrimonii. 

Nec dicatur hane licentiam celebrandi matrimonium, quam Ordi- 
narii dari solent parochis propriis post impletam inquisitionem de statu 
libero, ad excitandam in eis facultatem se praebendi testes auctoriza- 
biles, quam, de iure communi, attentis decretis Congregationis S. Inqui- 
sitionis de statu libero probando, exercere prohibentur donec accedat 
venia Ordinarii, non dicatur, inquam, hanc licentiam vim etiam dele- 
gationis habere, ita ut, si forte parochus proprius non sit, matrimonium 
sit validum. 

Concedendum est quidem licentiam praedictam, quam Ordinarii 
parochis etiam propriis dare solent, probato sponsorum statu libero, 
vim habere delegationis ad matrimonium celebrandum; hance enim 
licentiam sic pluries interpretata est S. Congregatio Concilii, et notanter 
in illa causa, quam refert Benedictus XIV in Instit. 88, n. 4. 

Verum notandum est hanc S. Congregationis interpretationem niti 
praesumptione, quod revera ita sit voluntas et intentio Episcopi; dele- 
gatio enim, cum sit actus voluntatis, debet procedere ex voluntate, nec 

ultra voluntatem se extendere potest; quod est notissimum. Unde, si 
ex tenore licentiae concessae appareat aliam esse voluntatem episcopi, 
huic voluntati standum est; praesumptio enim cedit veritati. Idcirco, 
quando in formula licentiae Ordinarius addit haec verba « servata 
forma Tridentina » aut similia, etiam S. Congregatio Concilii licentiam 
interpretatur, non de delegatione ad matrimonium celebrandum, sed de 
mera venia ulterius procedendi, positis ponendis. Ita decrevit in Nea- 
politana 13 Iulii et 19 Dec. 1868 (Acta S. Sedis, tom. 4, p. 241-249; 
289-298). In hac enim causa, episcopus non dixerat simpliciter, ut in 
causa relata a Benedicto XIV: « Concedimus facultatem parocho S. De- 
« metrii, ut adesse possit matrimonio contrahendo inter etc. » sed: 
« Parochus, cui spectat, cum iam peractae sint tres publicationes..., 
« celebrabit in sua parochiali ecclesia matrimonium contrahendum 
« inter etc.... servata forma S. Conc. Tridentini (Acta S. Sedis, loco cit. 
« pag. 289)»; quibus verbis ostendebat suam intentionem esse ut is 
privative parochus celebraret matrimonium, qui esset vere parochus 
proprius ad normam Conc. Tridentini; unde, cum parochus, qui de 
facto celebravit matrimonium, non fuerit parochus proprius, matrimo- 
nium declaratum est nullum a S. Congregatione Concilii Tridentini. Ita 
etiam decidit S. R. Rota in alia Neapolitana - Matrimonii - 22 Iunii 1767, 
quia in formula licentiae concessae, episcopus adhibuerat verba « ser- 
vata forma Concilii Tridentini » (Acta S. Sedis, loco cit. p. 297). In his 
ergo casibus praesumptio cessit veritati. 

Porro hoc idem omnino dicendum est in praesenti causa: nam 
1.° Ut patet ex tenore licentiae, Ordinarius dicit se licentiam illam dare 
virtute indulti apostolici ; ergo manifestum est hic non agi de licentia 
communi celebrandi matrimonium, quam quilibet Episcopus proprio 
iure dare potest; 2.° Ordinarius non dat praecise licentiam celebrandi 
matrimonium, sed celebrandi illud «sine praeviis denunciationibus, 
extra ecclesiam, absque ulla ecclesiastica solemnitate, nulla benedictione, 
nullisque precibus adhibitis » quae sunt notissima adiuncta dispensa- 
tionis in impedimento mixtae religionis; 3.° in fine formulae leguntur 
haec verba: « sed accitis duobus testibus a S. Concilio Tridentino requi- 
sitis, servatisque aliunde servandis » ; quae verba cum sint generalia 
complectuntur omnia Ecclesiae hac de re praecepta (praeter ea in quibus 
dispensatum est) et proinde, immo etiam praesertim, praeceptum de paro- 
cho proprio, quod est omnium gravissimum ; 4.° Tandem, ut supra visum 
est, Rev. D. Monlezun, qui concessit dispensationem, expresse et firmiter 
asserit se, iuxta propriam bene perspectam voluntatem, et morem suum 
constantem, quem e Praedecessoribus suis in Officialitate Parisiensi rece- 

pisse se dicit, non intendisse aliud dare nisi dispensationem in impedi- 
mento mixtae religionis. Quae cum clara sint et certa, his procul dubio 
cedere debet praesumptio supradicta. 

Addi potest, ad iuris abundantiam, sequens animadversio. Dato, 
non concesso, Ordinarium Parisiensem hance revera dedisse delegatio- 
nem, haec certo remansisset sine effectu. Haec enim delegatio data est, 
non Rev. P. Du Lac, qui de facto celebravit matrimonium, sed paro- 
cho et primo Vicario S. Magdalenae; parochus autem seu vicarius dele- 
gavit Rev. P. Du Lac. Porro notissimum est delegatum non posse 
subdelegare. Quod sancitum est iure romano, L. 5, D. De iurisdictione, 
I, I. « More maiorum ita comparatum est ut is demum iurisdictionem 
« mandare possit, qui eam suo iure, non alieno beneficio, habet ». Quae 
lex omnino recepta est in iure canonico, ut constat variis locis iuris, v. g. 
Cap. Cum causa, 2, De appellationibus, ubi legitur: « Cum non nisi dele- 
« gatus a principe causam alii valeat delegare etc. ». Exceptio fit quando 
ipse Ordinarius delegans dat delegato facultatem subdelegandi ; sed haec 
exceptio in praesenti causa locum non habet, uti patet ex solito tenore 
litterarum dispensationis, de quibus agitur, et ex toto Summario, in quo 
nullum extat vestigium de facultate subdelegandi. Igitur etiam ex hac 
parte nulla fuit Ordinarii licentia ad celebrandum matrimonium. 

Tertium superest punctum, scilicet neuter sponsus erat « vagus », 
quod solum quaerendum est de Haroldo Smith; nam de Magdalena 
Rottner constat ex supra dictis eam non fuisse « vagam ». 

Porro quod attinet ad Haroldum Smith, nec ipse, tempore contracti 
matrimonii, vagus fuit. Matrimonium enim celebratum est die 8 Augusti 
anni 1899; porro hoc ipso tempore domum locatam retinebat Nicaeae, 
via Blacas, N. 1, in territorio parochiae S. Ioannis Baptistae; quod 
aperte demonstratur ex ipsa fide solutionis pretii locationis, quae sic 
scripta est: « Regu de M. Harold Smith la somme de six cents (600) 
« francs pour solde de son loyer jusqu’au 30 Septembre prochain. Nice, 
« le 3 Janvier 1899- Honorine Alzyary ». Quod confirmatur attestatione 
scripta ipsius locatricis, Honorinae Alzyary, qua, die 19 Iulii 1899, ita 
testata est: « Je certifie avoir eu comme locataire Monsieur Harold 
« Smith, dans mon appartement Rue Blacas, 1, de janvier a fin de Septem- 
« bre 1899 »; quod deinde, de mandato officialis Parisiensis, coram Iudice 
Nicensi luculentissime, sub fide iuramenti confirmavil. Unde Haroldus 
Smith se collocavit in hac domo Via Blacas, a mense Ianuario, cum 
intentione ibidem remanendi usque ad finem Septembris et proinde per 
‘Maiorem anni partem; contraxit ibi igitur quasi domicilium, quod adhuc 
retinebat tempore contracti matrimonii. 

Difficultatem facessunt quaedam verba Haroldi Smith in sua secunda 
depositione coram ludice Parisiensi; dixit enim: « Trés probablement 
« j'ai laissé mon tricycle, mes bicyclettes, et les quelques affaires per- 
« sonnelles, qui restaient 4 Nice, rue Blacas. C’est par complaisance que 
«les propriétaires de la maison meublée conservaient mes affaires; il 
« était entendu que cela ne les empécherait pas de louer, s’ils en trou- 
« vaient l’occasion, l’'appartement, que je venais d’occuper et ot je n’avais 
« nullement l’intention de revenir aprés mon mariage. En réalité je n’a- 
« vais fait aucun projet pour mon installation avec ma femme au mois 
« d’octobre suivant. La maison de la rue Blacas était trés respectable, 
«et j'aurais parfaitement pu m’y installer avec ma femme, mais je 
« n’avais aucune idée arrétée 4 ce moment-la. De fait lorsque je suis 
« revenu avec ma femme aprés mon mariage, c’est-a-dire en octobre 1899, 
« nous avons été nous établir dans une maison de famille, villa Brice, 
« rue Colta ». Unde videtur Haroldus Smith, quando Nicaea profectus 
est in fine Iulii 1899, paucis diebus ante matrimonium, dereliquisse 
domum a se locatam, sine animo revertendi; amisit ergo suum quasi- 
domicilium, ibi acquisitum, et idcirco, tempore contracti matrimonii, erat 
vagus. 

Verum haec difficultas facile solvitur. Praedicta enim verba Haroldi 
palam faciunt ipsum quando comparuit coram Iudice Parisiensi anno 1909, 
penitus oblitum esse specialis locationis, quam contraxerat anno 1899 ad 
tempus novem mensium ; alioquin non dixisset : « C’est par complaisance 
« que les propriétaires de la maison meublée conservaient mes affai- 
« res etc. »; cum e contra Haroldus, posita praedicta locatione, non per 
favorem, sed iure suo stricto, res suas deponere et retinere poterat in 
domo locata. Cum ergo Haroldus, tempore quo fuit interrogatus a Iudice 
Parisiensi, praedictae locationis penitus oblitus esset (quod non est mirum 
decursis a locatione decem annis) respondit iuxta modum, quo Nicaeae 
agere consueverat singulis annis, non iuxta modum quo revera hoc prae- 
cise anno egit. Revera singulis annis domum habitationis locare con- 
sueverat usque ad finem stationis hibernae, id est usque ad finem Maii, 
et postea circa finem Septembris Nicaeam redibat aliam domum loca- 
turus. Hoc autem anno 1899, aliter egit; cum enim iam cogitaret de 
matrimonio, et de futura uxore, locavit domum ampliorem et quidem 
ad tempus longius, id est usque ad finem Septembris, ut, si forte Nicaeam 
rediret hoc nondum elapso tempore, hic cum uxore se collocare posset. 
Unde in hac domo locata res suas deposuit, et huius clavem penes se 
retinuit, quam locatrici non restituit nisi finita locatione; quae omnia 

didicimus ex ipsa locatrice, quae in sua iudiciali attestatione, haec omnia 
adiuncta singillatim enarrat. 

Et haec plane confirmantur ex Instructione suppletoria, quam 
RR. PP. DD. Auditores decreto diei 4 Iunii anni 1910 peragi iusserunt. 
Ex actis enim huius instructionis, in qua, quod ad rem praesentem 
attinet, iterum interrogati sunt Honorina Alzyary et Haroldus Smith, 
haec plane clara sunt: 

1.° Haroldus Smith, die 3 Ianuarii anni 1899, praedictam domum, 
rue Blacas 1, propria sponte conduxit usque ad finem Septembris, quia, 
cum Nicaeam quotannis redire soleret in secunda medietate mensis 
Septembris, officinam aperturus 1 Octobris, volebat, casu quo Nicaeam 
rediret mense Septembri, habere promptam et paratam domum, in qua 
se cum nova uxore collocare posset. 

2°. Unde quando e Nicaea sub fine Iulii anni 1899, paucis diebus 
ante matrimonium, profectus est, nec ipse nec locatrix curaverunt reco- 
gnosci indicem et statum rerum mobilium, quae in domo erant (inven- 
taire du mobilier) ; quod tamem iuxta morem regionis, fieri debuisset, 
si Haroldus definitive locum dereliquisset. Insuper, in hac domo, pro- 
pria bona mobilia, non ex benevolentia locatricis, sed iure proprio stricto 
retinuit Haroldus. Tandem, quod manifestum signum est retenti quasi- 
domicilii, claves domus Haroldus non restituit locatrici, sed sibi servavit, 
et ita quidem ut nemo prorsus hanc domum ingredi posset; non enim 
erant aliae claves. 

Et ita rem intellexit non tantum Haroldus, sed etiam Honorina 
Alzyary ; unde cum profectus esset Haroldus in fine I[ulii anni 1899, 
locatrix non modo de praefata domo alii locanda ne cogitavit quidem, 
sed etiam hanc domum, resque omnes, quae in ea erant, integras prorsus 
et intactas servavit usque ad finem locationis, scilicet ad finem usque 
Septembris. 

Nec dicatur, Haroldum cum e Nicaea profectus est in fine lulii 
anni 1899, retinuisse quidem praefatam domum, ut ibi iure suo bona 
sua mobilia servaret, sed de facto non habuisse animum huc rever- 
tendi, et ideo quasidomicilium, quod mense Januario acquisierat, ami- 
sisse. Hoc enim dici nequit;nam 1.° sicut ad acquirendum domicilium 
vel quasidomicilium requiritur, praeter alia, intentio positiva commo- 
randi in loco, ita, ad illud amittendum, requiritur intentio positira illuc 
non redeundi; res enim per quascumque causas nascitur, per easdem 
dissolvitur; porro, Haroldum, dum e Nicaea proficiscebatur sub fine 
Iulii an. 1899, habuisse intentionem expressam et positivam non amplius 
revertendi in locatam domum rue Blatas, in Actis nullo prorsus modo 

demonstratum est; 2.° si Haroldus locum tutum pro suis tantum rebus 
retinere voluisset, opus illi non erat ut locationem domus usque ad 
finem mensis Septembris, et quidem non sine gravibus expensis, pro- 
duceret; locatrix enim illas paucas res mobiles quae ad Haroldum 
pertinebant, sartas tectasque usque ad eius reditum ex mera gratia ser- 
vare solebat; 3.° Clare dicit Haroldus, in Instructione suppletoria, se 
voluisse Jocatam domum retinere usque ad finem Septembris, ut casu 
quo rediret Nicaeam mense Septembri, locum paratum pro se et uxore 
certo habere posset: « J’avais comme motifs, au commencement de 
« Janvier, de vouloir prolonger ma location jusqu’en Septembre: ma 
« volonté personnelle, le désir d’avoir un lieu sir ot déposer mes bicy- 
« clettes et autres affaires personnelles, de plus la certitude d’avoir un 
« lieu ot me refugier 4 mon retour a Nice ». 

Unde tandem patet Haroldum, tempore contracti matrimonii, nimi- 
rum die 8 Augusti 1899, nondum amisisse quasidomicilium quod acqui- 
sierat Nicaeae in parochia S. Ioannis Baptistae, et proinde iuridice vagum 
non esse. 

Quibus omnibus, circa tria praedicta puncta, consideratis et sedulo 
perpensis, Christi nomine invocato, Nos infrascripti Auditores de Turno, 
pro Tribunali sedentes et solum Deum prae oculis habentes, confirmata 
sententia Curiae Archiepiscopalis Parisiensis, decernimus, declaramus 
et definitive sententiamus: « Constare de nullitate matrimonii inter 
Magdalenam Rottner et Haroldum Smith » et sic proposito dubio respon- 
demus; statuentes praeterea eamdem Magdalenam Rottner ad omnes 
iudicii expensas teneri. 

Ita pronunciamus, mandantes Ordinariis locorum et ministris tri- 
bunalium, ad quos spectat, ut executioni mandent hane sententiam, et 
adversus reluctantes procedant ad normam ss. Canonum et praesertim 
cap. 3 Sess. XX V, de Reform. Concilii Tridentini, iis adhibitis executivis 
et coercitivis mediis, quae magis efficacia et opportuna pro rerum adiun- 
ctis extitura sint. 

Romae, die 24 Martii 1911. 


Seraphinus Many, Ponens. 
L. S. Franciscus Heiner. 
Ioannes Prior. 


Sac. Tancredes Tani, Notarius. 

SIGNATURA APOSTOLICA 


ROMANA SEU SALERNITANA, 


REFECTIONIS DAMNORUM. 


In Ordinario Congressu habito sub die 16 Iunii, anni 1911, ab Emo 
et Rio P. D. Card. Vincentio Vannutelli, Praefecto, una cum infrascripto 
Secretario huius Supremi Apostolicae Signaturae Tribunalis, discussioni 
subiectus fuit recursus a Sac. Pacifico Rossi interpositus adversus 
R. P. D. Michaelem Lega S. Rotae Tribunalis Decanum, Ponentem in 
causa Salernitana-Romana « Refectionis Damnorum » ex capite suspicio- 
nis. Ex districtissimo istius recursus examine, nec non ex conclusionibus 
Voti cl. Consultoris, manifeste constitit, nullo prorsus iuridico motivo 
eumdem recursum fulciri. Quare Emus Praefectus pronunciavit decre- 
vitque, iuxta can. 40, par. 2 Legis Propriae recursum praefati Sac. D. Pa- 
cifici Rossi reiici debere, et acta remitti ad S. Rotae Tribunal, ut ad 


ulteriora procedat. 
L. & S. Nicolaus Marini, a Secretis S. A. S. T. 


De mandato Emi et Rmi Dfi Vincentii Card. Vannutelli, Supremi 
huius Signaturae Apostolicae Tribunalis Praefecti, decretum quod supra 
ego infrascriptus expedivi, cum solemnitatibus et clausulis quae sunt 
de iure et ad Legis Propriae normam requiruntur, hac die 21 mensis 
lunii 1911. 


L. S. 


DIARIUM ROMANAE CURIAE 


SEGRETERIA DI STATO 


NOMINE. 


Il Santo Padre, con biglietto e con Breve della Segreteria di Stato si é 
degnato di nominare : 


Iosephus Adv. Fornari, S. T. A. 


Assistente al soglio pontificio: 
27 Giugno 1911. — Mons. Duarte Leopoldo Silva, Arcivescovo di S. Paolo 
dei Brasile. 
Protonotario apostolico ad. instar participantium : 


1 Luglio 1911. ~ Mons. Antonio Macedo Costa, dell’archidiocesi di Rio 
Janeiro. 


Prelati domestici di S.._S.: 


19 Giugno 1911. — Il Rev. Vittorio Day, Vicario Generale della diocesi 
di Helena; 


= 

— Il Rev. Pietro Desiere, Rettore della Parrocchia di S. Patrizio, nella 
diocesi di Helena; 


28 Giugno 1911. — Il Rev. Antonio Fourchégu, Vicario Generale dell’ar- 
chidiocesi di Santa-Fé (Stati Uniti d’America). 

Sua Santita, con biglietto della Segreteria di Stato, si é degnata di 
nominare : 

8 Luglio 1911. — 11 Rev. Sacerdote D. Francesco Parrillo ed il Rev. P. Luigi 
Coperé, della Societa di Maria, Consultori della S. Congregazione del Concilio. 
ONORIFICENZE. 

Sua Santita, con biglietto e con Breve della Segreteria di Stato, si é 
degnata di conferire le seguenti onorificenze: 
La Gran Croce dell’ Ordine di S. Gregorio Magno: 


27 Giugno 1911. — Al Sig. Conte Girolamo Fani, Cameriere Segreto di 
Spada e Cappa Soprannumerario. 


La Commenda dell’ Ordine di S. Gregorio Magno, con Placca : 


13 Giugno 1911. — Al Sig. Raimondo de Fugger Kirchberg-Weissenhorn, 
Commendatore dello stesso Ordine e Cameriere Segreto di Spada e Cappa di S. S. 


La Commenda dell’ Ordine di S. Gregorio Magno, classe civile : 
20 Giugno 1911. — Al Sig. Giorgio de Raymond, Consigliere di Lega- 
zione, gid Primo Segretario della Legazione del Belgio presso la S. Sede. 
Il Cavalierato dell’Ordine di S. Gregorio Magno, classe civile: 


2 Giugno 1911. — Al Sig. Avvoc. Alberto Gandrille, di Orléans. 
9 Giugno. — Al Sig. Leone Basquin, dell’archidiocesi di Cambrai. 
3 Iuglio 1911. — Al Sig. Ingegnere Guglielmo Eiselt, di Dresda. 


MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rmha Mons. Maggior- 
domo, si é degnata di nominare: 


Camerieri segreli soprannumerari : 
22 Giugno. 1911. — Mons. Apap-Bologna, della diocesi di Malta. 
28 Giugno. — Mons. Giuseppe Sartori, della diocesi di Viterbo e To- 
scanella ; 
— Mons. Antonio Daniszewski, della diocesi di Wilna. 


NECROLOGIO 


Giugno 1911. — Mons. Emanuele Agostino Barreto, Vescovo di Madera. 
Luglio 1911. — Mons. Giuseppe Diaz Correia de Carvalho, Vescovo di 
Viseu (Portogallo). 
— Mons. Paolo Emilio Giuseppe Henry, Vescovo di Grenoble. 

